Den nordjyske badmintonspiller vandt stensikkert sin første gruppekamp ved OL.

Jan Ø. Jørgensen tog fredag aften hul på OL med en sikker sejr, da han i sin første gruppekamp mødt Raul Must fra Estland. Den nordjyske badmintonspiller vandt opgøret med cifrene 21-8, 21-15 i en sikker sejr over Raul Must. Efter kampen topper han nu sin pulje, hvor kun gruppevinderen går videre. Jan Ø. Jørgensen var særdeles overbevisende fredag. I første sæt knuste han spilleren fra Estland, og selvom Raul Must kom lidt bedre med i andet sæt, så var Jan Ø. Jørgensen et par niveauer bedre. Jan Ø. Jørgensen spiller sin anden kamp ved OL på søndag, når han skal møde franske Brice Leverdez.